**Sopronnémeti Község Önkormányzata Képviselő-testülete**

**Sopronnémeti, Petőfi u. 22.**

Tel./Fax.: 96/285-394 e-mail: sopronnemeti@freemail.hu

S/182-3/2018.ny.



**J e g y z ő k ö n y v**

Készült Sopronnémeti Község Önkormányzata Képviselő-testületének 2018. május 28-án 18,30 órai kezdettel az Önkormányzat tanácskozó termében tartott nyilvános üléséről.

Jelen vannak:

Bognár Sándor polgármester

Szabóné Németh Mária alpolgármester

Paál Szabolcs

Vargáné Bella Éva képviselő

Farádi Közös Önkormányzati Hivatal részéről:

Pálfi Zoltánné jegyző

A lakosság köréből nem jelent meg senki.

Bognár Sándor polgármester köszönti a testületi ülésen megjelenteket, megállapítja, hogy a Képviselő-testület 5 tagjából jelen van 4 fő, az ülés határozatképes.

Jegyzőkönyv-hitelesítőnek javasolja Paál Szabolcs és Vargáné Bella Éva képviselőt.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 28/2018. (V.28.) határozata**

A képviselő-testület jegyzőkönyv-hitelesítőnek megválasztja Paál Szabolcs és Vargáné Bella Éva képviselőt.

Felelős: Bognár Sándor polgármester

Határidő: azonnal

Bognár Sándor polgármester javaslatot tesz az ülés napirendjére.

Napirend:

1. Beszámoló a lejárt határidejű határozatok végrehajtásáról

Előadó: Bognár Sándor polgármester

1. Tájékoztató az előző ülés óta eltelt fontosabb eseményekről

Előadó: Bognár Sándor polgármester

1. Javaslat az Önkormányzat 2017. évi költségvetéséről szóló rendeletének módosítására

Előadó: Bognár Sándor polgármester

1. Javaslat az Önkormányzat 2017. évi zárszámadási rendeletének megalkotására

Előadó: Bognár Sándor polgármester

1. Javaslat az Önkormányzat Szervezeti és Működési Szabályzatáról szóló rendeletének módosítására

Előadó: Bognár Sándor polgármester

1. Javaslat a belső ellenőrzési jelentés elfogadására

Előadó: Bognár Sándor polgármester

1. Javaslat az önkormányzat gyermekjóléti és gyermekvédelmi feladatainak ellátásáról szóló átfogó értékelés elfogadására

Előadó: Pálfi Zoltánné jegyző

1. Javaslat a Beledi Családsegítő és Gyermekjóléti szolgálat 2017. évi munkájáról szóló beszámoló elfogadására

Előadó: Bognár Sándor polgármester

1. Javaslat az adóztatási tevékenységről szóló beszámoló elfogadására

Előadó: Pálfi Zoltánné jegyző

1. Polgármester felhatalmazása a TOP-os pályázatokkal kapcsolatos ügyekben történő eljárásokra

Előadó: Bognár Sándor polgármester

1. Javaslat a Szili Körzeti Óvodai Társulás Társulási Megállapodásának módosítására

Előadó: Bognár Sándor polgármester

1. Döntés a 2018. évi belső ellenőri tevékenység elvégzésére beérkezett árajánlat ügyében

Előadó: Bognár Sándor polgármester

Zárt ülés

1. Döntés szociális ügyben

Előadó: Bognár Sándor polgármester

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 29/2018. (V.28.) határozata**

A képviselő-testület a napirendre tett javaslatot elfogadja.

Felelős: Bognár Sándor polgármester

Határidő: azonnal

Napirend tárgyalása:

1. Beszámoló a lejárt határidejű határozatok végrehajtásáról

Bognár Sándor polgármester:

* A 19/2018. (IV.25.) határozattal a képviselő-testület elfogadta az önkormányzat 2018. évi közbeszerzési tervét.
* A 20/2018. (IV.25.) határozat szerint beadtuk a pályázatot a Magyarország 2018.évi központi költségvetéséről szóló 2017. évi C. törvény 3. melléklet II. 2. pont a), b) és c) pontok szerinti az „Önkormányzati feladatellátást szolgáló fejlesztések támogatásra” című pályázaton belül belterületi utak, járdák, hidak felújítása c) alcélra 14.615.296.-Ft támogatási összegre.
* A 21/2018. (IV.25.) határozattal a szili Szent István Általános Iskola igazgatói álláshirdetésére beérkezett pályázatait véleményeztük. A véleményt megküldtük a Tankerületi Központnak Sopronba.
* A 22/2018. (IV.25.) határozattal döntöttünk fénydekoráció vásárlásáról a község 700 éves évfordulójára. A dekoráció beszerzése megtörtént.
* Zárt ülésen szociális bérlakás kiadásáról döntöttünk, a lakás kiadásra került.

Kérem, aki egyetért a lejárt határidejű határozatok végrehajtásáról szóló beszámolóval, kézfeltartással jelezze.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 30/2018. (V.28.) határozata**

A képviselő-testület elfogadja a polgármester beszámolóját a lejárt határidejű határozatok végrehajtásáról.

Felelős: Bognár Sándor polgármester

Határidő: azonnal

1. Tájékoztató az előző ülés óta eltelt fontosabb eseményekről

Bognár Sándor polgármester:

* A fénydekoráció a település 700 éves évfordulójára elkészült.
* A virágosítási akcióban a virágokat kiosztottuk a település lakóinak.
* Május 19-én megtartottuk a majálist és a gyermeknapot.
* A Petőfi u. 20/D lakásban a gázkonvektort meg kellett javíttatni, ez 90 ezer forintba került.
* Rendeltem szövet táskát „Sopronnémeti 700 éves” felirattal a falunapra és molinót, mert azt a testvér-települési találkozón szerepeltetni kell a támogató logójával ellátva.
* Erdélyből és Kismácsédról visszajeleztek, hogy jönnek a testvér-települési találkozóra.

Paál Szabolcs képviselő: Az erdélyi kapcsolat inkább halódik, mint fejlődne.

Bognár Sándor polgármester: Náluk egy nagy rendezvény van a székhely településen, 20 fős apparátus dolgozik a több napos falunap megvalósításában, a rendezvény megszervezésében.

* Június 1-3. lomtalanítás lesz a községben, a konténer a Szabó-ház udvarán kerül elhelyezésre.
* A kistérségi sátor és az asztalok, padok értékesítésre kerültek. A továbbiakban bérelni lehet az új tulajdonostól. Úgy gondolom, hogy inkább vásároljunk az önkormányzat részére sörgarnitúrát kb. 500 ezer forint összegben.
* Jövő héten falunapi megbeszélést tartunk.

Kérem, aki egyetért az előző ülés óta eltelt fontosabb eseményekről szóló tájékoztatóval, kézfeltartással jelezze.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 31/2018. (V.28.) határozata**

A képviselő-testület elfogadja a polgármester tájékoztatóját a két ülés között eltelt fontosabb eseményekről.

Felelős: Bognár Sándor polgármester

Határidő: azonnal

1. Javaslat az Önkormányzat 2017. évi költségvetéséről szóló rendeletének módosítására

Bognár Sándor polgármester: A kiküldött anyagot minden képviselő megkapta, a kísérőlevél tartalmazza a módosítás indoklását. Javaslom az előterjesztésnek megfelelően a rendelet megalkotását.

A szavazásban résztvevő képviselők száma 4 fő.

**Sopronnémeti Község Önkormányzatának Képviselő-testülete 4 igen, 0 nem szavazattal, tartózkodás nélkül megalkotja 2/2018. (V.29.) önkormányzati rendeletét az Önkormányzat 2017. évi költségvetéséről szóló 3/2017. (II.16.) önkormányzati rendelete módosításáról.**

(A rendelet a jegyzőkönyv melléklete.)

1. Javaslat az Önkormányzat 2017. évi zárszámadási rendeletének megalkotására

Bognár Sándor polgármester: A kiküldött anyagot minden képviselő megkapta, az előterjesztés részletes. Várom a kérdéseket, hozzászólásokat. (Kérdés, észrevétel nem volt.)

Javaslom az előterjesztésnek megfelelően a rendelet megalkotását.

A szavazásban résztvevő képviselők száma 4 fő.

**Sopronnémeti Község Önkormányzatának Képviselő-testülete 4 igen, 0 nem szavazattal, tartózkodás nélkül megalkotja 3/2018. (V.29.) önkormányzati rendeletét a 2017. és a zárszámadásról és a maradvány jóváhagyásáról.**

(A rendelet a jegyzőkönyv melléklete.)

1. Javaslat az Önkormányzat Szervezeti és Működési Szabályzatáról szóló rendeletének módosítására

Bognár Sándor polgármester: Felkérem a jegyzőt, ismertesse a módosítást.

Pálfi Zoltánné jegyző: A módosítás a rendelet 1. mellékletét érinti. A két EFOP pályázatunk miatt a kormányzati funkciókat ezekkel a feladatokkal ki kell egészíteni.

Bognár Sándor polgármester: Javaslom a módosító rendelet elfogadását.

A szavazásban résztvevő képviselők száma 4 fő.

**Sopronnémeti Község Önkormányzatának Képviselő-testülete 4 igen, 0 nem szavazattal, tartózkodás nélkül megalkotja 4/2018. (V.29.) önkormányzati rendeletét az önkormányzat szervezeti és működési szabályzatáról szóló 7/2013. (IV.26.) önkormányzati rendelete módosításáról.**

(A rendelet a jegyzőkönyv melléklete.)

1. Javaslat a belső ellenőrzési jelentés elfogadására

Bognár Sándor polgármester: Az írásbeli előterjesztést mindenki megkapta. Tavalyi témánk az önkormányzat 2016. évi tárgyi eszköz gazdálkodás ellenőrzése volt. Javaslom a belső ellenőrzési jelentés elfogadását.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 32/2018. (V.28.) határozata**

A képviselő-testület a jegyzőkönyv melléklete szerinti tartalommal elfogadja a 2017. évi belső ellenőrzési jelentést.

Felelős: Bognár Sándor polgármester

Határidő: azonnal

1. Javaslat az önkormányzat gyermekjóléti és gyermekvédelmi feladatainak ellátásról szóló átfogó értékelés elfogadására

Bognár Sándor polgármester: Az írásbeli előterjesztést minden képviselő megkapta. Amennyiben kérdés, hozzászólás van, a jegyző válaszol. Kérdés nem hangzott el, Bognár Sándor polgármester javasolja a beszámoló elfogadását.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 33/2018. (V.28.) határozata**

A képviselő-testület a jegyzőkönyv melléklete szerinti tartalommal elfogadja az önkormányzat gyermekjóléti és gyermekvédelmi feladatainak ellátásról szóló átfogó értékelést.

A képviselő-testület felkéri a polgármestert, hogy döntéséről, az átfogó értékelés egyidejű megküldésével, értesítse a Győr-Moson-Sopron Megyei Kormányhivatal Gyámügyi és Igazságügyi Főosztály Szociális és Gyámhivatali Osztályát.

Felelős: Bognár Sándor polgármester

Határidő: azonnal

1. Javaslat a Beledi Családsegítő és Gyermekjóléti szolgálat 2017. évi munkájáról szóló beszámoló elfogadására

Bognár Sándor polgármester: A beledi beszámolót is megkapták képviselő-társaim. Úgy gondolom, hogy a település lakossága elégedett a családgondozó tevékenységével. Javaslom a beszámoló elfogadását.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 34/2018. (V.28.) határozata**

A képviselő-testület a jegyzőkönyv melléklete szerinti tartalommal elfogadja a Beledi Családsegítő és Gyermekjóléti Szolgálat 2017. évi munkájáról szóló beszámolót.

Felelős: Bognár Sándor polgármester

Határidő: azonnal

1. Javaslat az adóztatási tevékenységről szóló beszámoló elfogadására

Bognár Sándor polgármester: A 2017. évi adóztatási tevékenységről szóló beszámolót is megkapta a minden képviselő. Jegyző Asszony válaszol a kérdésekre, várom a hozzászólásokat. Kérdés, hozzászólás nem hangzott el.

Bognár Sándor polgármester: Aki egyetért a beszámolóval, kérem, kézfeltartással jelezze.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 35/2018. (V.28.) határozata**

A képviselő-testület a jegyzőkönyv melléklete szerinti tartalommal elfogadja a 2017. év adóztatási tevékenységéről szóló beszámolót.

Felelős: Bognár Sándor polgármester

Pálfi Zoltánné jegyző

Határidő: azonnal

1. Polgármester felhatalmazása a TOP-os pályázatokkal kapcsolatos ügyekben történő eljárásokra

Bognár Sándor polgármester: Kérem a testület felhatalmazását, hogy a Farád gesztorságával benyújtott és nyertes TOP pályázat keretében a megvalósuló önkormányzati épület korszerűsítésére adjon felhatalmazást a munkák teljeskörű lebonyolítására.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza következő határozatát:

**Sopronnémeti Község Önkormányzata Képviselő-testületének 36/2018. (V.28.) határozata**

Sopronnémeti Község Önkormányzatának Képviselő-testülete felhatalmazza Bognár Sándor polgármestert a TOP-3.2.1-15 „Önkormányzati épületek korszerűsítése” tárgyban benyújtott, TOP-3.2.1-15-GMI-2016-00024 azonosítószámú támogatási szerződéssel megvalósítandó pályázati munkák teljes körű lebonyolítására.

Felelős: Bognár Sándor polgármester

Határidő: azonnal

1. Javaslat a Szili Körzeti Óvodai Társulás Társulási Megállapodásának módosítására

Bognár Sándor polgármester: A szili óvodai társulásban is részt veszünk, a társulási megállapodás módosításához szükséges azt minden résztvevő önkormányzatnak elfogadnia. Javaslom elfogadásra az írásos előterjesztésnek megfelelően a módosítást és az egységes szerkezetű társulási megállapodást.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 37/2018. (V.28.) határozata**

Sopronnémeti Község Önkormányzatának Képviselő-testülete a Szili Körzeti Óvodai Társulás Társulási Megállapodásának előterjesztés szerinti módosítását és az egységes szerkezetű Társulási Megállapodást elfogadja.

Utasítja a polgármestert, hogy ezen döntéséről a Társulási Tanács elnökét értesítse.

Felelős: Bognár Sándor polgármester

Határidő: azonnal

1. Döntés a 2018. évi belső ellenőri tevékenység elvégzésére beérkezett árajánlat ügyében

Bognár Sándor polgármester: Jegyző Asszony jelezte, hogy a belső ellenőrünk a továbbiakban nem tudja vállalni településünkön a feladat elvégzését. Az idei évben már mással kell elvégeztetni a kötelező feladatunk ellátását. Érkezett árajánlat a „Megoldás 2006 Kft-től, javaslom az ajánlat elfogadását.

A szavazásban résztvevő képviselők száma 4 fő.

A képviselő-testület 4 igen, 0 nem szavazattal, tartózkodás nélkül meghozza alábbi határozatát:

**Sopronnémeti Község Önkormányzata Képviselő-testületének 38/2018. (V.28.) határozata**

A képviselő-testület a „MEGOLDÁS 2006 Ellenőrzési és Szolgáltató Kft.” 2018. év belső ellenőrzésre vonatkozó árajánlatát az előterjesztés szerinti tartalommal elfogadja.

A képviselő-testület felhatalmazza a polgármestert a belső ellenőrzési tevékenységre vonatkozó szerződés aláírására.

Felelős: Bognár Sándor polgármester

Határidő: azonnal

Miután más tárgy nincs, hozzászólás nem érkezik, Bognár Sándor polgármester zárt ülést rendel el.

kmf.

Bognár Sándor Pálfi Zoltánné

polgármester jegyző

Paál Szabolcs Vargáné Bella Éva

jegyzőkönyv-hitelesítő